LAG 5

Poštovani,  
  
Lokalna akcijska grupa "LAG 5" objavila je 23. rujna 2019. godine 3. natječaj LAG-a 5 za provedbu **tipa operacije 1.1.1. "Restrukturiranje, modernizacija i povećanje konkurentnosti poljoprivrednih gospodarstava"** sukladno Lokalnoj razvojnoj strategiji LAG-a 5 za razdoblje 2014.-2020. u **ukupnom iznosu od 790.024,25 HRK**.  
   
**Predmet natječaja** je restrukturiranje, modernizacija i povećanje konkurentnosti poljoprivrednih gospodarstava za nositelje projekata koji imaju sjedište/prebivalište na području LAG-a 5, zavisno od organizacijskog oblika. Svrha je ulaganje u poljoprivrednu proizvodnju kako bi se poboljšala ukupna učinkovitost i održivost poljoprivrednih gospodarstava, uključujući zaštitu okoliša i prilagodbu klimatskim promjenama.  
   
**Prihvatljivi prijavitelji su:** obiteljska poljoprivredna gospodarstva, proizvođačka organizacija, poljoprivredna zadruga, obrt registriran za poljoprivrednu djelatnost, trgovačko društvo za poljoprivrednu djelatnost, fizičke i pravne osobe upisane u Upisnik poljoprivrednika, te obrti, mikro i mala i srednja poduzeća.

Nositelj projekta mora dokazati ekonomsku veličinu poljoprivrednog gospodarstva (izuzev proizvođačkih organizacija i zadruga) i to:

a) za projekte u **sektoru voća, povrća i cvijeća najmanje 6.000 EUR;**

b) za projekte u **ostalim sektorima najmanje 8.000 EUR.**

**Najniža vrijednost potpore** po projektu iznosi 5.000 EUR u kunskoj protuvrijednosti.  
**Najviša vrijednost potpore** po projektu iznosi 30.000 EUR u kunskoj protuvrijednosti.  
**Intenzitet potpore** iznosi do 50% od ukupnih prihvatljivih troškova projekta, osim za mlade poljoprivrednike kod kojih se intenzitet potpore može uvećati za 20 %.   
Isti (jedan) nositelj projekta i njegova povezana i/ili partnerska poduzeća mogu podnijeti **jednu prijavu projekta** unutar ovog Natječaja.

Prijave projekata podnose se u jednom (1) zatvorenom paketu/omotnici **isključivo preporučenom poštom od 07.10.2019. do 07.11.2019.** na adresu: Lokalna akcijska grupa ''LAG 5'', Šetalište kralja Petra Krešimira IV 98, 20250 Orebić.

Pitanja s jasno naznačenom referencom na ovaj Natječaj moguće je poslati do dana završetka podnošenja prijave projekata isključivo putem e-pošte na adresu: [razvoj@lag5.hr](mailto:razvoj@lag5.hr)[.](mailto:ured@lag5.hr.)  
   
**Tekst natječaja i pripadajući obrasci i prilozi** nalaze se na [poveznici](https://lag5.us3.list-manage.com/track/click?u=c2ea6255e95561e2901ff0074&id=2530854275&e=adb01ff26c).

**Pozivamo potencijalne prijavitelje na informativne radionice koje se održavaju:**

* Orebić, 30.9.2019 (ponedjeljak) u 10 h, u dvorani Općine Orebić
* Vela Luka, 1.10.2019. (utorak) u 11 h, u vijećnici Općine Vela Luka
* Smokvica, 1.10.2019. (utorak) u 13 h, u prostorijama Općine Smokvica

LAG 5